**Kalėdinė popietė**

2 klasės vaikams ir jų tėveliams

**Svečiuose pas pasaką „KAIP PAGRANDUKAS KALĖDŲ IEŠKOJO...“**

*Dalyviai - visi klasės vaikai, o veikėjai – klasės vaikų mamos ir tėčiai. Vaikams staigmena!*

*Senelė – Mokytoja*

*Kiškiai. Ančiukas. Pagrandukas. Meška. Voveraitės. Lapės. Vilkas. Pelės. Katė. Šuo. Tikras Kalėdų senelis*

***Mokytoja:*** *Vaikai, o kur tėveliai? Juk jie žadėjo mūsų čia laukti... O jų nėra. Kažin, kur jie galėjo*

*dingti?*

*Pasigirsta muzika.* ***Pasakų naktis****.*

*Vaikai, aš žinau, tikriausiai jie išėjo pakviesti mums pasakos. Tad kol jie sugrįš, pradėkime pasaką*

*sekti patys. Štai aš būsiu* ***pasakų bobutė****. O dabar išsikepkime šventinį pyragėlį, kai tėveliai sugrįš -*

*juos būtinai pavaišinsime.*

*Štai indas, o jūs kiekvienas turite iš šio krepšelio paimti produktus ir pradėkime darbą. (Vaikai*

*perskaito, kas užrašyta ir kartu su mokytoja minko tešlą). Įkepkime į krosnį. O štai dar truputį liko*

*tešlos, sugramdykime ir iškepkime pagranduką.*

*Kol mokytoja gramdo, pasirodo* ***Pagranduka****s.*

***Bobutė:*** *Na štai ir Pagrandukas jau iškepė! Kaip tik dabar galėsime jo ir paragauti...*

***Pagrandukas:*** *Senele, negi jūs imsite ir dabar mane suvalgysite? Juk aš ką tik iškepiau. O Kalėdos*

*jau čia pat... Aš ir noriu gauti dovanų nuo Kalėdų senelio. O tu dabar nori mane suvalgyti. Vaikai, ar*

*valgysite mane?*

***Bobutė:*** *Na gerai, tačiau tu gausi užduotį. Jei įveiksi ją, nevalgysime mes tavęs, jei ne - padėsime*

*ant stalo. Ar man pritariate vaikai? Klausyk atidžia užduoties. Tuoj pat nueik į mišką ir pažiūrėk, kaip*

*Kalėdoms ruošiasi įvairūs žvėreliai, o po to visus parsivesk kartu su savimi. Aš žinau pasaką, o joje*

*jie tave nori suėsti. Dabar ir pažiūrėsime, ar tu tikrai įkalbėsi žvėris, kad tavęs nesuėstų...*

***Pagrandukas:*** *(Padūsauja, pagalvoja. )Vaikai, ar man padėsite? Būk rami, Bobute, aš tikrai*

*įveiksiu tavo užduotį. Na, o dabar kažkaip reikia nusigauti iki miško. Ar toli jis? (Vaikšto ir galvoja).*

*Sugalvojau, juk diedukas turi mėlyną autobusiuką. Aš greit! (Atsineša vairą). Sėskite vaikai, po du,*

*gražiai. Būtinai leiskit atsisėsti bobutei, būkite mandagūs. Lekiam į mišką!*

*Vaikai susikimba po du, Pagrandukas vairuoja ir skambant* ***„Mėlynas autobusiukas“*** *važiuoja.*

***Pagrandukas:*** *Na, štai ir atvažiavom! Jūs vaikai, likite pamiškėje, jei kas, aš jus pasikviesiu. O jei*

*kokia bėda, jūs mane perspėkit! Bėgu ieškoti pirmojo žvėries. O jūs laukite tyliai čia ir negąsdinkite*

*žvėrių.*

*Vaikai sėdi pusračiu, o Pagrandukas bėga pamiške ir ieško žvėrių. Skamba muzika* ***„Godūs***

***meškučiai“*** *ir pasirodo meška.*

*Meškutės ir pagranduko pokalbis.*

*Vaikai su meškute piešia savo autoportretus.*

*Mešką atveda pas vaikus pasaugoti, o pats Pagrandukas vėl ieško žvėrių. Pasigirsta* ***Vilko kaukimas****.*

*Pagrandukas lenda po stalu. Išeina vilkas. Atsisėda ir kalbasi.*

***Vilkas:*** *Kodėl tie vaikai tiki tėvų pasakojimais, kad vilkai blogi. Juk prieš Kalėdas mes tampame*

*labai gerais. Štai šiemet aš taip mokiausi naują šokį, sakiau išmokysiu vaikus, o dabar teks pačiam*

*vienam šokti...*

***Pagrandukas:*** *Tu čia Vilke, tikrai? Kažkaip bėgau pro šalį ir nugirdau pokalbį. Sakai šokį naują*

*išmokai. Nenusimink, juk aš kaip tik atsivedžiau vaikus... Aš jau seniai žinau, kad vilkai geri, o*

*svarbiausia neėda nei pagrandukų, nei bobučių, nei vaikų. Vilkai per Kalėdas šoka! Kaip aš čia buvau*

*pamiršęs. Vaikai, greičiau ateikite, Vilkas jus išmokys naują šokį.*

*Vilkas ir vaikai šoka* ***Čingis Chaną****.*

***Pagrandukas:*** *Už tokį puikų šokį bėk kartu su vaikais, o aš bėgu dar po mišką pasidairysiu.*

*Žvėrys ir vaikai sėda pusračiu ir pasigirsta ,,****Kiškių dainelė****“. Išbėga Kiškiai su morkų maišais.*

***Pagrandukas:*** *Tai ką , kiškiai vėl buvote bobutės darže. Parodykit, ką šiandien iš daržo tempiate...*

***Kiškiai*** *(drebėdami)****:*** *Ne, ką tu bandele...*

***Pagrandukas:*** *Kokia aš jums bandelė! Aš visas Pagrandukas!*

***Kiškiai:*** *Mes, Pagranduk, patys morkas užauginome... O per Kalėdas ruošiame morkų graužimo*

*varžybas. Nori dalyvauti?*

***Pagrandukas:*** *Kažkaip nelabai aš mėgstu tas morkas. Bet žinau, kas jas mėgsta. Vaikai, greitai į*

*morkų graužimo varžybas!*

*Kiškiai organizuoja morkų graužimo varžybas.*

***Pagrandukas:*** *Pasirodo miške ir kiškiai švenčia Kalėdas. Įdomu, ką dabar aš sutiksiu? Jūs likite*

*laukti čia ir vieni kitus prižiūrėkite.*

*Skamba „****Tindi rindi riuška****“ ir pasirodo voverės.*

***Pagrandukas:*** *Na, pūstauodegės. O jūs tikriausiai dar nepasiruošėt Kalėdoms, kad dar riešutaujat.*

*Tingėjot visą vasarą... Negražu... Vaikai, padėkite joms, o tai liks be riešutų.*

*Voverės ir vaikai šoka „****Riešutėlių****“ šokį.*

***Voverės:*** *Ačiū už riešutėlius. O mes dar žinome, kad šiandien pelės spaudė labai skanų sūrį. Eime*

*kartu su mumis, Pagranduk, parodysim, kur jos gyvena.*

*Skamba daina „****Pelės****“ ir pelės vaikus vaišina sūriu. Kai visi pasiima po gabalėlį paleidžiama*

*„****Katės****“dainelė. Pelės išsilaksto ir ateina Katė, kuri vaikams mena mįsles.*

***Pagrandukas:*** *Kaip tu čia atsiradai, juk miške Katės negyvena?*

***Katė:*** *Bet užtat miške gyvena pelės. O tas sūris taip skaniai kvepia. Aš ir norėčiau.*

***Pagrandukas:*** *Norėti niekas nedraudžia. Sūrio gausi jei vaikus ką nors prieš Kalėdas pamokysi.*

***Katė:*** *Gerai, įminkite vaikai, mano mįsles.*

***Bobutė:*** *O dabar keletas mįslių ir miško žvėreliams. Turbūt visi nusipelnėme sūrio...*

***Pagrandukas*** *(šaukia išsigandęs)****:*** *Žiūrėkit, kas ten kyšo! Visi slėpkitės! Pavojus.*

*Lapė iškiša uodegą, skamba muzika „****Lapė****“ ir lapės pasiruošia loterijai.*

***Lapė:*** *Na, žinoma, miške pati gudriausia ir išradingiausia yra lapė. Būtų gėda to nežinoti. Štai ir*

*šiandien visus kviečiu į loteriją!*

*Skamba „****Šuniukų dainelė****“ ir su maišais įbėga šuniukai.*

***Pagrandukas:*** *Gelbėkit, vagys! Jie atsineša maišus. Visą loteriją išgrobstys.*

***Šuniukai:*** *Nebijokit, vaikai. Juk mes jūsų draugai. Mes tik pažaisti norime su jumis. Štai tupėjome*

*po tuo medžiu ir viską matėme. Mums taip patiko, kad įsidrąsinome ir norime parodyti, kokį žaidimą*

*mes žaidžiame Kalėdų rytą.*

*Organizuoja žaidimą su maišais.*

***Pagrandukas:*** *Įdomu, čia tam miške. Aš net pavargau. Dabar kviečiu visus prigulti ir pailsėti. Tik*

*neknarkit! (o pats ima knarkti).*

*Kol visi miega tyliai į sceną išeina* ***Ančiukai****. Jie stebisi, kad visi miega, apžiūrinėja, bando prikelti.*

*Žvėrys raivosi, vis dar nori miego. Tada Ančiukai sugalvoja ir pasigirsta muzika. Visi šoka* ***Ančiukų***

***šokį****.*

*Pasigirsta ,,****Mėlyno autobusiuko****“ muzika.*

***Pagrandukas:*** *Visi paskubam! Pats laikas namo...*

*Visi susikimba ir suka ratus salėje, o po to išsuka į vestibiulį ir ten randa* ***Senelį****. Jį parsiveda į salę.*

*Paduot gerų darbų sąrašą. Vaikų sveikinimai.*

***Senelio kalba apie adventą, Kalėdas, senelį. Žaidimai.***

***Vaikų dainos. Dovanų dalijimas.***

*Skamba finalinė daina „****Kalėdos****“ visi sustoja ratu ir šoka susikibę už rankų. Tėveliai uždega šaltą*

*ugnelę.* ***Bobutė*** *atneša iškeptą pyragą. Na, o dabar pats laikas sėsti prie stalo ir paragauti šio pyrago.*

Pasaką sukūrė mokytoja Ingrida Sabeckienė.

Ugdymo įstaiga: Vilkaviškio r. Alvito mokykla-daugiafunkcis centras.